**Forslag til rykkerskrivelse 1**

Else K. Watt

Stikkontakten 1

1234 Strømborg

Installations nr.: 0012345

Aftagenummer.: 5432100

Regningsbeløb: **2.345,67**

Forfaldsdato: 15.04.16

Elleborg den 23. april 2016

Vi henleder venligst Deres opmærksomhed på, at fristen for rettidig indbetaling af Deres seneste elregning er overskredet.

Vi anmoder Dem derfor om at indbetale beløbet snarest og **senest den 1. maj 2016**

Samtidig gør vi Dem opmærksom på, at der skal betales et rykkergebyr på kr. 100,00 for fremsendelse af denne påmindelse. Gebyret vil blive påført Deres næste regning.

Såfremt det skyldige beløb ikke er indbetalt senest ovennævnte dato, vil der påløbe yderligere omkostninger.

Hvis beløbet er betalt en af de seneste dage, har denne rykkerskrivelse krydset Deres indbetaling, og De bedes se bort herfra.

**Sikkerhedsstillelse**

Energy A/S har ret til at stille krav om sikkerhed for fremtidigt forbrug på op til 5 måneders betaling, hvis Energy A/S bliver nødt til at fremsende en rykker 2 vedrørende ovenstående, og fristen i denne ikke overholdes. Sikkerheden skal stilles inden for 15 hverdage fra modtagelse af kravet om sikkerhed. Betales sikkerheden ikke inden for fristen, kan Energy A/S ophæve aftalen, og elforsyningen kan blive afbrudt.

Med venlig hilsen

Energy A/S

**Forslag til rykkerskrivelse 2**

Else K. Watt

Stikkontakten 1

1234 Strømborg

Installations nr.: 0012345

Aftagenummer.: 5432100

Regningsbeløb: **2.345,67**

Forfaldsdato: 15.04.16

Rykkerdato: 23.04.16

Elleborg den 3. maj 2016

På trods af vores rykkerskrivelse til Dem den 23. april 2016 har vi fortsat ikke modtaget nogen indbetaling af Deres seneste elregning.

Vi anmoder Dem derfor om at indbetale beløbet snarest og **senest den 11. maj 2016**.

Samtidig gør vi Dem opmærksom på, at der skal betales et rykkergebyr på kr. 100,00 for fremsendelse af denne påmindelse. Gebyret vil blive påført Deres næste regning.

Såfremt det skyldige beløb ikke er indbetalt senest ovennævnte dato, vil der påløbe yderligere omkostninger, ligesom der vil kunne ske **afbrydelse** af Deres elforsyning, medmindre De stiller **sikkerhed** for betaling for fremtidig levering.

Hvis beløbet er betalt en af de seneste dage, har denne rykkerskrivelse krydset Deres indbetaling, og De bedes se bort herfra.

**Sikkerhedsstillelse**

Energy A/S har ret til at stille krav om sikkerhed for fremtidigt forbrug på op til 5 måneders betaling, hvis ovennævnte frist overskrides. Sikkerheden skal stilles inden for 15 hverdage fra modtagelse af kravet om sikkerhed. Betales sikkerheden ikke inden for fristen, kan Energy A/S ophæve aftalen, og elforsyningen kan blive afbrudt.

Med venlig hilsen

Energy A/S

**Forslag til krav om sikkerhed (”rykkerskrivelse 3”)**

Else K. Watt

Stikkontakten 1

1234 Strømborg

Installations nr.: 0012345

Aftagenummer.: 5432100

Regningsbeløb: **2.345,67**

Forfaldsdato: 15.04.16

Rykkerdato: 23.04.16

Rykkerdato: 03.05.16

Elleborg den 13. maj 2016

På trods af vores anden rykkerskrivelse til Dem den 3. maj 2016 har vi fortsat ikke modtaget nogen indbetaling af Deres seneste elregning. Beløbet overgår derfor nu til inddrivelse via retslig inkasso[[1]](#footnote-1).

Såfremt De ønsker fortsat at modtage elektricitet, skal De **inden 15 hverdage** fra modtagelsen af denne skrivelse stille kr. 3.900,00 til **sikkerhed** for betaling for fremtidig levering.

Sikkerheden kan stilles som kontant depositum eller ved pengeinstitutgaranti. Vælger De at stille depositum, skal beløbet indbetales til reg.nr. 4321 kontonr. 1234567 i Sparekassen Elleborg med angivelse af Deres kundenummer (aftagenummer) 5432100.

**Forsyningen vil kunne blive afbrudt**

Stiller De ikke den fornødne sikkerhed inden fristens udløb, vil vi ophæve aftalen om levering af el og snarest muligt herefter **afbryde forsyningen** hos Dem.

De vil kunne undgå en eventuel afbrydelse af forsyningen, såfremt De **indgår en ny aftale om elforsyning med en anden elleverandør og modtager levering fra denne**, inden vi gennemfører afbrydelsen.

Med venlig hilsen

Energy A/S

**Forslag til ophævelsesskrivelse**

**Meddelelse om afbrydelse (fysisk på adressen)**

Else K. Watt

Stikkontakten 1

1234 Strømborg

Installations nr.: 0012345

Aftagenummer.: 5432100

Sikkerhedskrav: **3.900,00**

Elleborg den 3. juni 2016

**Aftalen ophæves**

Da vi ikke har modtaget den forlangte sikkerhed på kr. 3.900 inden fristen, ophæver vi hermed aftalen om levering af elektricitet til Dem.

Ophævelsen har virkning 3 hverdage efter, De har modtaget denne skrivelse, dvs. fra udløbet af den 6. juni.

**Forsyningen vil blive afbrudt**

Vi har rekvireret afbrydelse af forsyningen hos Dem hos Deres lokale netselskab.

Der vil blive afbrudt **mandag den 13. juni 2016** eller snarest derefter.

De kan undgå afbrydelse af forsyningen, hvis De **indgår en ny aftale om elforsyning med en anden elleverandør og modtager levering fra denne**, inden vi gennemfører afbrydelsen.

De kan derimod ikke afværge afbrydelsen ved at betale til Deres lokale netselskab.

De vil blive opkrævet et **lukkegebyr** for afbrydelsen, ligesom De vil skulle betale et **genåbningsgebyr**, såfremt De ønsker gentilslutning.

Har De yderligere spørgsmål til afbrydelsen, skal De kontakte Energy A/S’ Kundeservice.

Med venlig hilsen

Energy A/S

**Forslag til ophævelsesskrivelse**

**Meddelelse om afbrydelse (fjernafbrydelse)**

Else K. Watt

Stikkontakten 1

1234 Strømborg

Installations nr.: 0012345

Aftagenummer.: 5432100

Sikkerhedskrav: **3.900,00**

Elleborg den 3. juni 2016

**Aftalen ophæves**

Da vi ikke har modtaget den forlangte sikkerhed på kr. 3.900 inden fristen, ophæver vi hermed aftalen om levering af elektricitet til Dem.

Ophævelsen har virkning 3 hverdage efter, De har modtaget denne skrivelse, dvs. fra udløbet af den 6. juni.

**Forsyningen vil blive afbrudt**

Vi har rekvireret afbrydelse af forsyningen hos Dem hos Deres lokale netselskab.

Der vil blive afbrudt **mandag den 13. juni 2016** eller snarest derefter. Afbrydelsen foretages ved fjernkontrol fra netselskabets kontor og **uden besøg på adressen**. De skal derfor sørge for, at der tages behørigt hånd om **børn og dyr** eller personer, der ikke kan tage vare på sig selv i forbindelse med afbrydelsen.

De kan undgå afbrydelse af forsyningen, hvis De **indgår en ny aftale om elforsyning med en anden eleverandør og modtager levering fra denne**, inden vi gennemfører afbrydelsen.

De kan derimod ikke afværge afbrydelsen ved at betale til Deres lokale netselskab.

De vil blive opkrævet et **lukkegebyr** for afbrydelsen, ligesom De vil skulle betale et **genåbningsgebyr**, såfremt De ønsker gentilslutning (se information på næste side).

Har De yderligere spørgsmål til afbrydelsen, skal De kontakte Energy A/S’ Kundeservice.

Med venlig hilsen

Energy A/S

**Vigtig information vedrørende fjernkontrolleret genåbning[[2]](#footnote-2)**

* De skal kontakte Energy A/S eller en anden elleverandør for at få oplyst de nærmere vilkår for genåbning.
* Når De anmoder om genåbning, skal De være opmærksom på, at genåbningen foretages ved fjernkontrol fra det lokale netselskabs kontor **uden besøg på adressen**. Af sikkerhedsmæssige grunde vil der derfor ikke ske genetablering af forsyningen, før De selv aktiverer Deres elmåler.
* De har pligt til at sørge for, at elektriske apparater i fornødent omfang er slukkede, når De aktiverer elmåleren og derved genetablerer forsyningen. Eventuelle skader som følge af manglende overholdelse af denne pligt er Deres netselskab uvedkommende.
1. Alternativt ”Beløbet overgår derfor nu til inddrivelse via vores inkassoafdeling”. For kommunalt ejede forsyningsselskaber sker inddrivelsen via SKAT. [↑](#footnote-ref-1)
2. Der kan være variation i praksis for fjernkontrolleret genåbning fra netområde til netområde. Teksten skal derfor tilpasses i fornødent omfang. [↑](#footnote-ref-2)